Jabatan Agama Islam Wilayah Persekutuan

Jabatan Agama Islam Wilayah Persekutuan (; singkatan: JAWI) adalah sebuah jabatan kerajaan yang berperanan sebagai agensi pelaksana kepada dasar-dasar yang ditetapkan di bawah Menteri di Jabatan Perdana Menteri (Hal Ehwal Agama) melalui Jabatan Kemajuan Islam Malaysia (JAKIM) di peringkat persekutuan serta melaksanakan dasar-dasar yang diputuskan oleh Majlis Agama Islam Wilayah Persekutuan (MAIWP)  di peringkat negeri. JAWI kini diterajui oleh YBRS. Tuan Haji Hanifuddin bin Roslan selaku  Pengarah  JAWI.

Sejarah
JAWI ditubuhkan pada peringkat awalnya dengan nama Urus Setia Majlis dengan tujuan untuk melancarkan perjalanan MAIWP. Ia diwujudkan pada 1 Februari 1974.Sejarah Penubuhan  Jabatan Agama Islam Wilayah Persekutuan Urus Setia Majlis pada ketika itu hanya terdiri daripada beberapa orang pegawai sahaja iaitu:
 Mufti Wilayah Persekutuan
 Kadi Besar Wilayah Persekutuan
 Ketua Penolong Setiausaha
 Dua orang Kadi
 Pegawai Tadbir Masjid
 Dua orang Pegawai Zakat dan Baitulmal
 Pegawai Pendakwa dan Penguatkuasa

Apabila Kementerian Wilayah Persekutuan ditubuhkan pada tahun 1978, JAWI telah diletakkan di bawah Kementerian ini. Walau bagaimanapun, pada tahun 1987 Kementerian ini telah dimansuhkan. Maka, JAWI telah diletakkan di bawah pentadbiran Jabatan Kemajuan Islam Malaysia (JAKIM). Pada Tahun 2018, JAWI telah diletakkan di bawah Jabatan Perdana Menteri sehingga kini. Pada peringkat awal operasi, JAWI hanya terdiri daripada beberapa Unit kecil sahaja iaitu:
 Unit Pentadbiran
 Unit Pengurusan Masjid
 Unit Penguatkuasa dan Pendakwaan
 Unit Pentadbiran Nikah, Cerai dan Ruju`
 Unit Zakat dan Baitulmal
 Unit Fatwa

Sejak awal penubuhan, JAWI terus berkembang sehingga kini dengan kewujudan dua Cawangan iaitu JAWI Cawangan Labuan yang diwujudkan pada 16 April 1984 dan JAWI Cawangan Putrajaya yang diwujudkan pada 1 Ogos 2001. Kini, peranan JAWI telah diperluaskan kepada beberapa bidang antaranya:

Pendidikan - Memantau dan memastikan pengurusan pendidikan Islam berjalan lancar dan memenuhi kehendak pelanggan
Penguatkuasaan - Menguatkuasakan undang-undang yang sedang berkuatkuasa serta menjalankan pencegahan bagi menegakkan amar makruf nahi mungkar.
Khidmat Pengurusan - Menyediakan khidmat sokongan kepada jabatan melalui sumber manusia, pentadbiran, pembangunan infrastruktur,  teknologi maklumat dan hal ehwal perhubungan awam.
Pengurusan Masjid - Menyelaras aktiviti berkaitan dengan hal ehwal masjid, surau Jumaat, surau dan tanah perkuburan Islam.
Pengurusan Kekeluargaan Islam - Pengukuhan institusi kekeluargaan.
Masjid Wilayah Persekutuan - Diiktiraf sebagai masjid negeri dan menjalankan fungsi pengimarahan masjid.
Pengurusan Dakwah - Menjalankan operasi dakwah secara holistik bersama stakeholders.
Penyelidikan -  Menjalankan kajian isu akidah, menapis dan memantau terbitan berunsur Islam, melaksanakan aktiviti pengurusan halal, menyaring permohonan surat sokongan Visa.

Visi
Menjadi sebuah organisasi peneraju dalam memartabatkan Hal Ehwal Islam.

Misi
 Memantapkan akidah, syariah dan akhlak secara kolektif dan komprehensif
 Mengurus hal ehwal kekeluargaan Islam
 Melaksanakan dakwah secara menyeluruh dan profesional
 Memantapkan pendidikan ummah berteraskan al-Quran dan Sunnah
 Mengimarahkan masjid dan surau

Piagam Pelanggan
Bahagian                                                                               Piagam PelangganPengurusan Dakwah         Pengeluaran Kad Akuan Masuk Islam dalam tempoh 15 minit
 Pengurusan dakwah
 Mengesan status berdaftar saudara muslim di Wilayah Persekutuan dalam tempoh lima minit
 Mengeluarkan statistik pengislaman dalam tempoh lima minit
 Urusan pengislaman dan pendaftaran pengislaman dilakukan dalam tempoh satu jamPerkahwinan dan Pembangunan KeluargaKomitmen kami ialah untuk memberi perkhidmatan yang cekap, cepat dan mesra dalam proses nikah, cerai dan ruju’ serta perkhidmatan rundingcara keluarga dalam tempoh yang ditetapkan seperti berikut:
 Kebenaran Berkahwin akan dikeluarkan tidak melebihi tempoh satu jam selepas permohonan dikemukakan
 Surat Perakuan Nikah akan dikeluarkan selepas tujuh hari bekerja dari tarikh akad nikah
 Surat Perakuan Cerai dan Ruju’ akan dikeluarkan selepas lima hari bekerja selepas didaftarkan
 Khidmat Nasihat Kekeluargaan akan diberikan dalam tempoh satu jam selepas permohonan didaftarkan
 Rundingcara Kekeluargaan akan diberikan dalam tempoh 14 hari selepas permohonan dikemukakan
 Sijil Kursus Pra Perkahwinan Islam akan dikeluarkan kepada syarikat pengendali kursus dalam tempoh tiga hari selepas permohonan diterima
 Pengesahan Mahram akan dibuat dalam tempoh satu jam selepas permohonan dikemukakanPenguatkuasaan Bersedia menerima aduan Kesalahan Jenayah Syariah 24 jam sehari
 Membuat risikan ke atas aduan yang munasabah dalam masa 24 jam
 Menjalankan operasi ke atas Kesalahan Boleh Tangkap dalam masa 24 jam selepas menerima aduan
 Menjalankan siasatan bagi Kesalahan Jenayah Syariah dalam tempoh yang munasabahKhidmat PengurusanKami akan memastikan pengurusan pentadbiran, kewangan, sumber manusia, perhubungan awam, teknologi maklumat dan perolehan yang lebih dinamik dan kompeten bagi memastikan operasi JAWI berjalan dengan lancar:
 Surat-surat hantar tangan yang diterima sebelum jam 9.00 pagi akan dihantar sebelum jam 12.45 tengah hari, bagi surat-surat yang dihantar  selepas jam 9.00 pagi akan dihantar pada jam 2.00 petang
 Pengesahan tempahan kenderaan oleh pegawai/kakitangan Jabatan diberi dalam tempoh satu hari sebelum perjalanan dibuat
 Dewan/Bilik Mesyuarat diselenggara dan sedia untuk digunakan sekurang-kurangnya satu jam sebelum acara/mesyuarat dibuat
 Bekalan pejabat yang dipohon dari stor Jabatan dikeluarkan serta-merta selepas permohonan lengkap diterima
 Menyediakan Pesanan Tempatan dalam masa tujuh hari selepas permohonan lengkap diterima
 Pembekalan Secara Pembelian Terus diuruskan dalam masa 14 hari dari tarikh permohonan diterima
 Menguruskan pengesahan pelantikan dalam tempoh satu minggu dari tarikh dokumen lengkap diterima
 Menguruskan pengesahan dalam perkhidmatan dalam tempoh satu minggu dari tarikh dokumen lengkap diterima
 Setiap aduan awam terhadap JAWI dijawab dalam tempoh lima hari bekerja
 Sistem aplikasi dapat beroperasi sekurang-kurangnya 95% setahun
 Bertindak dalam masa dua jam bagi setiap aduan pelanggan yang diterima melalui talian Helpdesk ICT
 Pelayan aplikasi (application server) yang ditempatkan di Pusat Data JAWI dapat dicapai sekurang-kurangnya 95% setahun dan memastikan keselamatan Pusat Data sentiasa terjamin sepanjang masa
 Semua Perolehan Pembelian Terus hendaklah diselesaikan selewat-lewatnya tiga minggu selepas tarikh sebut harga dipelawa
 Semua Perolehan Sebut Harga hendaklah diselesaikan selewat-lewatnya tiga bulan selepas tawaran dibuka
 Semua Perolehan Tender hendaklah diselesaikan selewat-lewatnya enam bulan selepas tawaran dibuka

Lihat juga
Jabatan dan agensi kerajaan Malaysia (Hal Ehwal Agama)
Majlis Agama Islam Wilayah Persekutuan
Jabatan Perdana Menteri

Rujukan

Pautan luar
 Laman Sesawang Rasmi JAWI

Kategori:Jabatan Perdana Menteri Malaysia
Kategori:Islam di Wilayah Persekutuan
Kategori:Pertubuhan Islam di Malaysia